《公去予送至老人港是夜宿于舟中明日言别而仪真之兴尚勃然也更有数语》
明代·庄昶

青山几夜语无休，更与孤汀宿浪头。一片云山閒草阁，满江诗趣此扁舟。

交游以道夫何强，行止随天且自由。兴在明朝还不尽，许将鞍马过真州。

作者简介：庄昶（1437～1499）明代官员、学者。字孔暘，一作孔阳、孔抃，号木斋，晚号活水翁，学者称定山先生，汉族，江浦孝义（今江苏南京浦口区东门镇）人。成化二年进士，历翰林检讨。因反对朝庭灯彩焰火铺张浪费，不愿进诗献赋粉饰太平，与章懋、黄仲昭同谪，人称翰林四谏。被贬桂阳州判官，寻改南京行人司副。以忧归，卜居定山二十余年。弘治间，起为南京吏部郎中。罢归卒，追谥文节。昶诗仿击壤集之体。撰有《庄定山集》十卷。